Autoralli maailmameistrivõistlused ehk WRC sari on jõudnud haripunkti. Jäänud on veel vaid kaks etappi ja maailmameister võib selguda juba eesoleval Kataloonia rallil.
#000000
Esimesel rallipäeval kihutatakse kruusal, järgnevatel juba asfaltil. See tähendab, et esimesel päeval on eelis tagantpoolt startijatel ja tiitliheitluses olevad Tänak, Ogier ja Neuville puhastavad teed. Järgnevatel päevadel on olud üsna võrdsed.
#000001
Punktitabel näitab meile rõõmustavat tõsiasja – kui Ott Tänak teenib Kataloonias Ogierist 2 punkti rohkem ja ei lase Neuvillel endast 11 punkti rohkem teenida, siis on eestlase näol tegemist uue maailmameistriga. See tähendab, et Tänaku konkurendid ei hakka midagi tagasi hoidma ning lähevad antud rallil heas mõttes hullu panema.
#000005
Samuti on väga tihe konkurents tootjate esikohale. Kõrges mängus olevat Hyundaid ja Toyotat eraldab vaid kaheksa punkti. Olukord, mis paneb aluse eriti peenetele taktikamängudele. Kes hakkab riskima? Kes sõidab kindla peale ja loodab rivaalide ebaedule? Kes peab pingele vastu?
#000006
Esimene panus – Ott Tänak saab teise või kolmanda koha. Lihtne põhjus, miks me ei ennusta eestlasele etapivõitu on see, et tegemist on üsna kindla MM-üldsarja liidriga. See tähendab, et tal ei ole põhjust päris viimast välja panna ning pigem sõidab kindla peale ja jälgib teiste meeste tulemusi ja teeb vastavalt sellele korrektuure oma taktikas. Lisaks on Tänakul võrreldes konkurentidega kõige suurem teepuhastaja roll.
#000007
Kataloonias lähevad mitmed rallimehed viimase peal riskima. Usume, et keegi neist teeb lõpuks ka puhta sõidu ja nopib etapivõidu. Eestlasel on siiski ka turvaliselt sõites piisavalt kiirust, et tulla esmakordselt Toyota roolis Kataloonia etapil poodiumile.
#000008
Teine panus – Jari-Matti Latvala jõuab esiviisikusse. Kihlveokontorid on kogenud soomlase paigutanud kolme viimase rallimehe hulka. Vaadates tänavusi tulemusi ja skandaale, mis Latvalaga viimasel ajal kaasnenud, on see ka mingil määral mõistetav.
#000009
Siiski on alust arvata, et Kataloonia ralliks võtab mees ennast kokku. Tema jaoks on viimased rallid väga tähtsad – head tulemused võivad anda positiivse suuna tuleviku suhtes ning Toyotale kõrgete punktide teenimine heastab tiimi bossi Mäkineni silmis ka soomlase kohutava hooaja.
#000010
Kolmas panus – Hyundai masin võidab ralli. Nagu tavaks saanud, siis viimaseks valime kõige riskeerivama valiku, mis täppimineku korral pakuks eriti suurt kasumit. Kataloonias kihutavad Hyundai autoga Thierry Neuville, Dani Sordo ja Sebastien Loeb.
#000011
Kõige tõenäolisemalt kõlab muidugi belglase etapivõit, kuid ka Sordo on tänavu ühe etapi võitnud ning Loeb jõudnud väheste osalemiste juures ikkagi poodiumile. Hyundai jaoks on esmatähtis võita just tootjate vaheline arvestus ehk võib-olla minnakse sõitma väiksemate riskidega(nii palju kui see rallis võimalik üldse on) ja üritatakse ettevaatlikuma taktikaga edu saavutada. Selline plaan võib neile ralli jooksul mängida kätte ka väga head kaardid ralli võitmiseks.
#000012